Oficiālais Vēstnesis L 230 , 05/08/1982 Lpp. 0035 - 0037

Speciālizdevums somu valodā: Nodaļa 13 Sējums 12 Lpp. 0103

Speciālizdevums spāņu valodā: Nodaļa 13 Sējums 12 Lpp. 0245

Speciālizdevums zviedru valodā: Nodaļa 13 Sējums 12 Lpp. 0103

Speciālizdevums portugāļu valodā Nodaļa 13 Sējums 12 Lpp. 0245



Padomes Direktīva (1982. gada 12. jūlijs), ar kuru groza Direktīvu 78/663/EEK, ar ko nosaka īpašus tīrības kritērijus pārtikas produktos lietojamiem emulgatoriem, stabilizatoriem, biezinātājiem un recinātājiem (82/504/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1974. gada 18. jūnija Direktīvu 74/329/EEK par dalībvalstu tiesību aktu tuvināšanu attiecībā uz pārtikas produktos lietojamiem emulgatoriem, stabilizatoriem, biezinātājiem un recinātājiem [1], kurā jaunākie grozījumi izdarīti ar Direktīvu 80/597/EEK [2], un jo īpaši tās 7. panta 1. punktu, ņemot vērā Komisijas priekšlikumu, tā kā ar Padomes Direktīvu 78/663/EEK [3] ir noteikti īpaši tīrības kritēriji pārtikas produktos lietojamiem emulgatoriem, stabilizatoriem, biezinātājiem un recinātājiem; tā kā ar Direktīvu 80/597/EEK tika grozīts Direktīvas 74/329/EEK I pielikums, apstiprinot ksantāna sveķu (E 415) un pulverveida celulozes (E 460 – ii)) izmantošanu, un tādēļ jāparedz minēto vielu tīrības kritēriji un attiecīgi jāgroza vielas E 460 nomenklatūra; tā kā Direktīvā 78/663/EEK paredzēts, ka attiecībā uz vielām E 474 un E 477 Padome ar vienprātīgu lēmumu pēc Komisijas priekšlikuma līdz 1981. gada 31. decembrim var pieņemt lēmumu par vajadzīgajiem grozījumiem; tā kā vielu E 400, E 401, E 402, E 403, E 404 un E 405 tīrības kritēriji jāmaina, lai ņemtu vērā zinātnes un jo īpaši analīzes metožu attīstību, IR PIEŅĒMUSI ŠO DIREKTĪVU. 1. pants Direktīvu 78/663/EEK ar šo groza šādi: 1. Direktīvas 2. pantu aizstāj ar šādu: "2. pants Attiecībā uz vielām, kas pielikumā minētas ar kodu E 477, dalībvalstis līdz 1984. gada 31. decembrim var atļaut pārtikas produktos izmantot vielu, kuras sastāvā ir ne vairāk kā 4 % propān-1,2-diola dimēru un trimēru." 2. Pielikumu groza šādi: a) pie kodiem E 400, E 401, E 402, E 403, E 404 un E 405 svītro ierakstus, kas attiecas uz nešķīstošām vielām atšķaidītā NaOH, un ierakstus attiecībā uz skābēs nešķīstošiem pelniem aizstāj ar tekstu "Ne vairāk kā 2 %"; b) starp kodu E 414 un E 420 – i) aprakstiem iekļauj šādu tekstu: "E 415 – ksantāna sveķi Ķīmiskais apraksts | Ksantāna sveķi ir polisaharīdu sveķi ar lielu molekulmasu; tos iegūst, ogļhidrātu tīrkultūru raudzējot ar Xanthomonas campestris, kas attīrīta, reģenerējot ar etanolu vai izopropanolu, izžāvēta un smalki samalta. To sastāvā ir D-glikoze un D-mannoze kā dominējošās heksozes vienības, kā arī D-glikuronskābe un pirovīnogskābe; tos sagatavo kā nātrija, kālija vai kalcija sāļus. To šķīdumi ir neitrāli. | Apraksts | Krēmkrāsas pulveris. | Sastāvs | Ksantāna sveķu negaistošajās vielās ir ne mazāk kā 4,2 % un ne vairāk kā 5,0 % oglekļa dioksīda. | Gaistošās vielas | Ne vairāk kā 15 % pēc 2,5 stundu ilgas žāvēšanas 105 oC temperatūrā. | Pelni | Ne vairāk kā 16 % negaistošu vielu, nosakot 600 oC temperatūrā pēc četru stundu ilgas žāvēšanas 105 oC temperatūrā. | Pirovīnogskābe | Ne mazāk kā 1,5 %. | Slāpeklis | Ne vairāk kā 1,5 %. | Izopropanols | Ne vairāk kā 750 mg/kg. | Mikrobioloģiskie kritēriji | Nav dzīvotspējīgu Xanthomonas campestris šūnu." | c) kodu "E 460" pārveido par "E 460 – i)"; d) starp kodu E 460 – i) un E 461 aprakstiem iekļauj šādu tekstu: "E 460 – ii) pulverveida celuloze Ķīmiskais apraksts | Pulverveida celuloze ir attīrīta mehāniski sadalīta celuloze, ko iegūst, pārstrādājot tieši no augu šķiedru materiāla iegūtu alfa-celulozi. Tās molekulmasa ir 1,6 × 105 vai lielāka. | Apraksts | Balts pulveris bez smaržas. | Sastāvs | Ne mazāk kā 92 % (C12H20O10) n. | Gaistošās vielas | Ne vairāk kā 7 % pēc trīs stundu ilgas žāvēšanas 105 oC temperatūrā. | pH | Divdesmit minūtes kratiet aptuveni 5 g pulverveida celulozes un 40 ml ūdens, kas nesatur oglekļa dioksīdu; pēc tam centrifugējiet. Centrifugāta pH ir robežās starp 5,0 un 7,5. | Sulfātpelni | Ne vairāk kā 0,3 %, nosakot 800 ± 25 °C temperatūrā. | Ūdenī šķīstošas vielas | Ne vairāk kā 1 %." | e) pie koda E 474 - pēdējo teikumu tekstā, kas attiecas uz ķīmisko aprakstu, aizstāj ar šādu: "To sagatavošanā neizmanto citus organiskos šķīdinātājus, kā vien cikloheksānu, dimetilformamīdu, etilacetātu, izobutanolu un izopropanolu.," - pievieno šādu jaunu ierakstu: "Kopējais cikloheksāna un izobutanola saturs | Ne vairāk kā 10 mg/kg atsevišķi vai kopā." | f) pie koda E 477 ierakstu, kas attiecas uz propān-1,2-diola dimēru un trimēru, aizstāj ar šo: "Ne vairāk kā 0,5 %." 2. pants Ne vēlāk kā 1984. gada 1. janvārī dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to tās tūlīt informē Komisiju. 3. pants Šī direktīva ir adresēta dalībvalstīm. Briselē, 1982. gada 12. jūlijā Padomes vārdā — priekšsēdētājs J. Nørgaard [1] OV L 189, 12.7.1974., 1. lpp. [2] OV L 155, 23.6.1980., 23. lpp. [3] OV L 223, 14.8.1978., 7. lpp. --------------------------------------------------